Սբ. Պողոս-Պետրոս եկեղեցու արևելյան հարևանությամբ 848 թվականին կառուցվել է Սբ. Գրիգոր Լուսավորիչ եկեղեցին. շատ ավելի փոքր ու պարզ կառուցվածքով` միայնակ, անսյուն, առանց խորանների, իսկ հյուսիսային և հարավային պատերին կան երեքական կեղծ սյուներ, որոնց վրա հենվում են կամարները` պահելով երկթեք ձեղունը: Նրա պատկերազարդությունը բավականին աղքատիկ է, շքամուտքը զարդարված է նուրբ երկրաչափական փորագրություններով: Կառուցող ճարտարապետները հրաժարվել են գմբեթներ ստեղծելուց` գլխավոր եկեղեցու իշխող իշխող տեսքը չստվերելու համար : Սբ. Գրիգոր Լուսավորիչ եկեղեցուն հարում է կամարաձև պատկեարսրահը` հարավում կամարաձև որմնախորշեր: Արևելքում գտնվում է կիսաշրջանաձև դուրս ընկած աբսիդը, որտեղ դրված է սեղանը: Դրանից վերև կան խաչաձև լուսամուտներ և մի կլոր պատուհան: Հարավային պատի մեջ ևս կան 2 լայն, իսկ սրանց կից, վերևում, 2 նեղ պատուհաններ: